《大江东去 其一 和东坡韵病起闲述》
明代·夏言

一卧经旬，喜百事无营，祇须药物。病起渺然思泽国，兴在黄楼赤壁。

五老烟空，九华云静，涛涌三山雪。长江如堑，阅来多少英杰。

却想江左风流，五陵豪贵，过眼春花发。屈指千年如一日，歘忽风休电灭。

对镜慵看，倚楼长叹，一任添华发。寸心炯炯，清觞坐引秋月。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。